**Referat af bestyrelsesmøde for Grundejerforeningen Pilekæret den 19. januar 2015**

**Tilstede:** Jønne, Hans-Ole, Anders, Shila og Zain

**Afbud:** Gunnar og Kim

1. **Godkendelse af referat fra sidste møde.**

Referatet godkendt. Zain erindres om at sende billeder fra asfaltsyn af vores stier til Jønne.

1. **Godkendelse af dagsorden.**

Godkendt.

1. **Orientering fra klyngerne. Klyngerepræsentanterne orienterer.**

Klynge A: Det skal overvejes, hvilke simple løsninger der kan forhindre vand i at samle sig på stien ud for nr. 11. En henvendelse til kommunen om at forlænge renden ved Gl. Holtegaard kan være en mulighed,

Klynge B: Vejskiltet er knækket. Jønne skriver til kommunen og spørger om, de vil sætte et nyt op. Hvis de henviser til, at det er vores eget ansvar for en privat fællesvej, må vi til foråret anskaffe et nyt.

Klynge C: Intet nyt

Klynge D: Vi har fået en henvendelse fra en ejendomsmægler angående materiale i forbindelse med salg af Pilekæret 39.

1. **Status for Vejdirektoratets brug af Pilekæret**Status er beskrevet i beretningen for 2014. Vores mål er at finde en langsigtet løsning for vejens tilstand, der indbefatter, at Vejdirektoratet bidrager til en hovedreparation med et passende beløb.
2. **Økonomi herunder årsregnskab for 2014 og budget 2015**

Årsregnskabet med et overskud på 1.947,30 kr. og et forslag om uændret kontingent på 2.400 kr. blev godkendt. Revisorerne har behandlet regnskabet og mangler blot at underskrive. Regnskab med underskrifter medtages til generalforsamlingen.  
Anders sender årsregnskabet for Vejlauget til Jens Wilhjelm i nr. 12 og Jan Olesen i nr. 34, som repræsenterer den lige side.

1. **Forberedelse af generalforsamling, som afholdes 5. februar 2015**

Udkast til beretning udsendt sammen med indkaldelsen til bestyrelsesmødet. Jønne udsender materialet 21. januar.Lene (i nr. 7) og spørger om, hun vil være dirigent.

Praktisk: Jønne spørger Carsten (i nr. 19) om han vil levere sandwich, øl, vand og vin som sidste år eller finder eventuelt en anden løsning. Zain sørger eventuelt med hjælp fra Susanne for små blomster. Bestyrelsen møder ca. 19.10 – 20 minutter før generalforsamlingen begynder-

1. **Fastelavn 15. februar 2015. Hvad gør vi?**Sidste år stod Lene for arrangementet. Jønne spørger hende, om hun vil gøre det igen i år. Ellers spørger vi på generalforsamlingen om, der er personer uden for bestyrelsen, der vil stå for arrangementet.
2. **Eventuelt.**Intet.